Ao-Saunaküla
Ao-Saunaküla (19. sajandil Ao-Saanakülla, saksa Hageweide) oli endine küla Ao lähedal. Ao saunakülas oli mitmeid väikseid saunikukohti. Ao saunakülas elas vanaduspäevil külakoolmeister Jüri Brehm (1823–1902). Tema pojast Priidikust sai muusikamees ja pojatütrest Paulast väljapaistev laulja. Ühekeelsel moldpillil õpetas Jüri Brehm juba 1861–1881 Rakke külakoolis neljahäälset laulu.